text: সিলেট সিক্সার্সকে শিরোপা জেতাতে চান ডেভিড ওয়ার্নার | সিলেট টাইমস্ বিডি
  Home খেলাধুলা সিলেট সিক্সার্সকে শিরোপা জেতাতে চান ডেভিড ওয়ার্নার
  Posted By: sylhettimesPosted date: January 03, 2019 In: খেলাধুলা, লিড নিউস, সিলেট
  নিজস্ব প্রতিবেদক: বিপিএলের প্রথম অংশগ্রহনেই বাজিমাত করতে চান অস্ট্রেলিয়ান সাবেক অধিনায়ক ডেভিড ওয়ার্নার। আগের দিনই ঢাকায় এসেছেন এই ব্যাটিং বিস্ময়। বৃহস্পতিবার (৩ ডিসেম্বর) দুপুরে অনুশীলন করেছেন সিলেট সিক্সার্সের সতীর্থদের সাথে। তবে গণমাধ্যমের সঙ্গে কথা বলেছেন সিলেট সিক্সার্সের আনুষ্ঠানিকভাবে অধিনায়ক ঘোষনার আয়োজনে।
  অনুষ্ঠানে উপস্হিত ছিলেন সিলেট সিক্সার্সের হেড কোচ, সাবেক পেইস বোলিং লিজেন্ড ওয়াকার ইউনুস। সংবাদ মাধ্যমকে ডেভিড ওয়ার্নার বলেন, "এক ঝাঁক পরীক্ষিত দেশী-বিদেশী ক্রিকেটার দলে রয়েছে। দলের অনেকেই এ ফরমেটের জন্য বেশ অভিজ্ঞ, যারা পৃথিবীর নানা প্রান্তে ফ্র্যাঞ্চাইজি লিগ খেলে অভ্যস্ত। আমার ব্যাক্তিগত একটা লক্ষ্য আছে, বিপিএলে নিজের প্রথম অংশগ্রহণ স্মরণীয় করে রাখতে চাই। তাই শিরোপা জয়ই আমাদের লক্ষ্য।"
  এবার বিপিএলে সিলেট সিক্সার্সের প্রথম ম্যাচের প্রতিপক্ষ কুমিল্লা ভিক্টোরিয়ান্স। ৬ জানুয়ারি দিনের প্রথম ম্যাচে মুখোমুখি হবে দু'দল।